Kameme FmKameme Fm News
Ngavana Mwangi wa Iria kwohera aikari a Murang’a mathiiri ma maai
Kambuni cia maai kungania mbeca kuuma kuri aikari a Murang’a hari marihi maa utungata wa maai ni ukora wa kunyarira muingi wa Mwena ucio. Akiaria mucemanio-ini wa muingi wiigi maai Murang’a, ngavana Mwangi wa Iria augite gutiri kambuni ciri na marua ma gutabarira uhuthiri na urihi wa maai. Wa iriya niokiriirie muikariri giti wa kambuni ya maai ya MUWASCO Peter Munga, akiuga anyitaniire na mabithaa aa borithi kwagagia muingi uria utararihira maai. Riu oritie muingi kwaga kurihira maai kuri mundu kiumbe kana kambuni oyothe niamu gutiri kambuni ihitukitio ni thirikari ya kaunti ya Murang’a.
Ihinda-ini oriu Ngavana wa Iria nianiriire ati nioheire aikari a Muranga mathiiri mothe ma maai, arongoreirie guthagathaga mitaratara mieru ya maai mwena ucio.
Ningi arauga bunge ya Kaunti ya Murang’a ni iguthagania mutaratara wa watho wegemainie na urihi wa maai itemi-ini ria kuhukia ndugamano ino.
fao_Latn kik_Latn kik_Latn kik_Latn swh_Latn